Clary Levy

Clary Magdalene Ludovica Augusta Sophie Levy (født 14. mars 1874 i Randers, død 25. oktober 1908 i Kristiansand) var en dansk-norsk skuespillerinne og sangerinne.

Clary Levy var datter av teaterdirektørene Bernhard Levy og Ludovica Dysten.

Levy reiste i omkring i Norge sammen med foreldrene og opptrådte i barneroller. Seks år gammel fremsa hun Vesle Hans' Eventyr av Henrik Wergeland på turné med Olaus Olsens teaterselskap, blant annet i Fredrikstad og Fredrikshald.

Hun ble i 1891 uteksaminert fra reallinjen ved Ragna Nielsens skole i Kristiania, før hun ble den 69. kvinnen som ble student ved Universitetet i Kristiania. Levy arbeidet derette som guvernante i fødelandet Danmark til 1894. Deretter var hun frem til 1897 kontordame.

Clary Levy var skuespiller ved Centralteatret (under Fahlstrøm) i perioden 1897-1899. I 1899-1901 var hun skuespiller og forretningsfører ved Secondteatret, en teatervirksomhet i Christiania Tivoli som ble etablert og drevet av hennes mor og hennes stefar Dore Lavik.

Etter nedleggelsen av Secondteatret ble hun i 1901 journalist for Dagsposten i Trondheim og i årene 1904-1907 arbeidet hun for avisen Ørebladet i Kristiania. Om journalistyrket uttalte hun at «skal en Kvinde slaa ind paa Journalistiken og virkelig drive det til noget, maa hun vide, at hun aldrig kan skaanes paa Grund af sit Kjøn, men maa forretningsmæssigt stat paa lige Vilkaar med en Mand».

I perioden 1907-1908 var Levy forretningsfører for Nationalturneen, et omreisende teaterkonsept drevet av hennes mor.

Clary Levy utførte en rekke oversettelser for teatrene, og forfattet dessuten revyen Paa Nordpolen 1907.

 Roller i utvalg nisse i Meer end Perler og Guld av H. C. Andersen (Kristiansand, 1881)Adele i Jane Eyre av Charlotte Brontë, dramatisert av Charlotte Birch-Pfeiffer (Folketheatret, 1882)
Vaudevillemonologen I Stuearrest (Fønix, Fredrikstad, 1893)Pernette Fauchette i operetten Jomfru Askepot av Emile Bormany (Centralteatret, 1897)Jenny Janson, fru Heidemann i Balkonen av Gunnar Heiberg (Centralteatret, 1898)Fru Montague i Romeo og Julie av William Shakespeare (Centralteatret, 1898)Fauchen i burlesk-operetten Livs-Elixiren'' av Charles Kjerulf (Nordstrand Bad, 1907)

Referanser

Kilder 
Clary Levy i Scenewebarkivet

Eksterne lenker 
 

Norske skuespillere
Norske sangere
Danske skuespillere
Danske sangere
Personer fra Randers